title: "S\u00f6ssaarep"
text: "S\u00f6ssaarep as en letj saarep \u00fc\u00fcb det nuurdfresk eilun Oomram an hiart tu det gemeen Neebel.\n\nBeskriiwang \n\nS\u00f6ssaarep as wel det \u00e4\u00e4lst saarep \u00fc\u00fcb Oomram, uun't juar 1446 as det iarst tooch diarauer skrewen wurden.\nWidj bek\u00e4\u00e4nd as S\u00f6ssaarep troch di siamaan Hark Olufs, diar uun't 18. juarhunert heer b\u00e4\u00e4ren wurd an uk heer stoorew.\n\nUun S\u00f6ssaarep st\u00e4\u00e4nt det letj winjmaln Bertha, wat daalang en wenh\u00fcs as. Hat wurd 1775 uun Munkmaask \u00fc\u00fcb Sal baud. 1882 k\u00e4\u00e4ft di koptein Volkert Quedens det maln an baud det \u00fc\u00fcb Redenhuug, en gr\u00e4\u00e4fhuug \u00fctj a bronsetidj, weder ap. Diar as't do faan di maler Heinrich Andresen bit 1939 bedrewen wurden. Det maln ferfool, an uun a f\u00f6ftager juaren as't faan en architekt faan Hamborag k\u00e4\u00e4ft an apredet wurden.\n\nUun Waasterhias leit Saateld\u00fcn, en kliinik f\u00f6r loftkraank jongen.\nEfter Neebel tu leit at \u00d6\u00f6mrang Skuul, det as det gr\u00fcnj- an madelskuul f\u00f6r a \u00f6\u00f6mrang jongen.\n\n\u00dc\u00fcb en 27 m huuch d\u00fcn st\u00e4\u00e4nt di grat ialt\u00fcrn. Hi as 1875 baud wurden, sin ial as 63 m huuch an skinjt 23 siamiilen widj.\nNai bi a skuul st\u00e4\u00e4nt di letj ialt\u00fcrn, hi skinjt auer tu Fer.\n<div style=\"clear:left;\" /div>\n\nLuke uk diar\n\nFutnuuten \n\nOomram\nSiidlang uun Nuurdfresklun"